open-index/open-wikipedia-markdown huggingface dataset:
Deň-D

Za **Deň-D** sa označuje vo vojenských plánoch deň začiatku významnej vojenskej operácie. Skutočný dátum plánovanej operácie pozná kvôli utajeniu len úzky okruh veliteľov, prípadne je o konkrétnom dátume rozhodnuté len krátko pred začiatkom operácie. Kvôli naplánovaniu celej operácie a hlavne plánovaniu časového postupu dosahovania cieľov operácie je potrebné jednoznačne označiť dátum jej začiatku. Napríklad zápis D+5 potom znamená udalosť, ktorá má nastať 5 dní po skutočnom začiatku operácie. 

Najznámejším Dňom-D je 6. jún 1944 kedy začala operácia Overlord - vylodenie spojencov v Normandii. Preto sa Deň-D v užšom zmysle stal synonymom pre tento dátum.

Spolu s týmto pojmom sa používa aj označenie Hodina-H ktoré spolu s označením Deň-D označujú deň a hodinu kedy začal útok.

Kategória:Operácia Overlord
Kategória:Vojenská terminológia
Judita Ďurdiaková

**Judita Ďurdiaková** (* 14. február 1948, Horná Štubňa – † 5. február 1992, Bratislava) bola slovenská herečka, sestra herca Juraja Ďurdiaka.

Študovala na Strednej všeobecnovzdelávacej škole v Martine. Po absolvovaní štúdia herectva na VŠMU v Bratislave v roku 1970 sa stala členkou Činohry SND, kde pôsobila až do svojej smrti v roku 1992. Bola predstaviteľkou drobných, žánrovo rozmanitých postáv, s výrazným zmyslom pre ich realistické stvárnenie.

## Diela
### Divadlo
* 1971: Rozlúčka v júni
* 1972: V predvečer
* 1972: Don Juan
* 1972: Veža nádeje
* 1973: Pokojný úsvit
* 1973: Svokrovia
* 1974: Na skle maľované
* 1975: Domy pána Sartoria
* 1976: Živá mŕtvola
* 1979: Platonov
* 1980: Ako stvoriť záujmy
* 1982: Optimizmus
* 1983: Princ Fridrich Homburský
* 1984: Figarov rozvod
* 1985: Henrich IV.
* 1987: Krvavá svadba
* 1988: Sladký domov

### Filmy
* 1968: Dobrodružstvo pri obžinkoch
* 1969: Pštrosí večierok
* 1973: Skrytý prameň
* 1973: Na jednom dvore
* 1974: Džbán plný ambrózie
* 1974: Škriatok
* 1975: Čenkovej deti
* 1975: Zlatá priadka
* 1975: Tridsaťdeväť stupňov v tieni
* 1975: Meridián
* 1975: Kean
* 1975: Alizuna
* 1976: 10% nádej
* 1976: Sváko Ragan
* 1976: Rok má šesť dní
* 1976: Zypa Cupák
* 1977: Louis Pasteur
* 1977: Advokátka
* 1978: Na vysokej skale: Spievanka
* 1979: Mišo
* 1979: Ako si Mišo biedu vyslúžil
* 1980: Vojak a bratove slzy
* 1980: Otec ma zderie tak či tak
* 1980: Na skle maľované
* 1981: Zrelé víno
* 1981: Nápadníci
* 1981: Desiaty chlap
* 1981: Otec
* 1981: Dobrodružstvá Janka Hraška
* 1982: Pád hore
* 1983: Muž nie je žiaduci
* 1983: Tam je hviezda Sírius
* 1984: Lampáš malého plavčíka
* 1985: Raz, dva, tri
* 1987: O tom, ako šibal Peterko mäsiara Kocha prekabátil
* 1988: Ja, stará mama, Iliko a Illarion
* 1988: Niekto ako ja
* 1989: Sedím na konári a je mi dobre

## Dabing
* 1974: Deň, ktorý neumrie
* 1976: Milosrdný čas

## Referencie


## Externé odkazy
* 
* 
* Judita Ďurdiaková na FDb.cz

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Hornej Štubne
Deana Horváthová

**Deana Horváthová**, vyd. Jakubisková (* 11. marec 1958, Banská Bystrica) je slovenská herečka a filmová producentka. Manželka režiséra Juraja Jakubiska.

Po vyštudovaní VŠMU v Bratislave (1981) získala angažmán v SND. Počas dvanástich sezón vytvorila viac ako 20 hlavných postáv, okrem toho hrala v desiatke televíznych filmov a seriálov. Po presťahovaní do Prahy v rokoch 1993-1994 hrala v Divadle Bez zábradlí, od roku 1994 sa venuje predovšetkým producentskej činnosti.
[náhľad|Deana Jakubisková v [Matica slovenská|Matici slovenskej]]
Žije v Prahe, majú syna Jorika.

V roku 2024 jej bol slávnostne odovzdaný certifikát zakladajúcej členky Matice slovenskej a preukaz členky Kulturologicko-filozofického odboru Matice slovenskej pri príležitosti podujatia na počesť jej príbuzného Ivana Horvátha.

## Filmografia
* 1983: *[[Zrelá mladosť]]* (*Švarcová*)
* 1986: *[[Zakázané uvoľnenie]]* (*Jarka*)
* 1989: *[[Sedím na konári a je mi dobre]]* (*Želmíra*)
* 1992: *[[Lepšie byť bohatý a zdravý ako chudobný a chorý]]* (*Nona*)
* 1997: *[[Nejasná správa o konci sveta]]* (*Verona*)
* 2008: *[[Bathory (film)|Bathory]]*
* 2022: *[[Perinbaba a dva svety]]*

## Iné projekty

Kategória:Slovenské dabingové herečky
Kategória:Slovenské filmové herečky
Kategória:Slovenské televízne herečky
Kategória:Slovenskí filmoví producenti
Kategória:Riadni členovia SFTA
Kategória:Absolventi Vysokej školy múzických umení
Kategória:Osobnosti z Banskej Bystrice
Fráňa Šrámek

**Fráňa Šrámek** (* 19. január 1877, Sobotka, Rakúsko-Uhorsko – † 1. júl 1952, Praha, Česko-Slovensko) bol český básnik, spisovateľ, dramatik a burič.

## Život
Narodil sa v Sobotke, v roku 1885 sa s rodičmi presťahoval do Písku. Mesto si veľmi obľúbil, v ňom sa odohráva veľká časť jeho divadelných hier a románov. Nastúpil na jednoročnú vojenskú službu, ktorú mal za trest o rok predlženú. Už tu sa prejavili jeho antimilitaristické postoje. V septembri 1914 vážne ochorel. Dostal sa do Prahy, kde sa pripojil ku skupine *Nový kult*, ktorej vodcovskou osobnosťou bol S. K. Neumann. Počas druhej svetovej vojny na protest proti fašizmu nevychádzal z domu. Tento protest bol často zveličovaný, ale nebol významný, keďže ho verejne neoznámil a teda o ňom vedelo iba málo ľudí. Roku 1946 sa stal národným umelcom.

## Dielo
Jeho tvorba bola ovplyvnená impresionizmom, antimilitarnými až pacifistickými postojmi. Šrámek sa angažoval v anarchistickom hnutí a stal sa pravdepodobne najznámejším predstaviteľom takzvanej generácie anarchistických buričov. 

Všetky jeho diela sú silno ľavicové, ovplyvnené anarchizmom. Mali výrazný vplyv na mladú generáciu medzi svetovými vojnami. Niektoré jeho básne sa stali revolučnými piesňami proletárov.

Šrámkove dielo sa dá rozdeliť do týchto základných tém:
# príroda
# odpor proti vojne 
# milostný vzťah mladých ľudí, neschopných podriadiť sa konvenciám

### Básnické zbierky
* *Modrý a rudý*
* *Splav*
* *Ještě zní*
* *Života bído, přec tě mám rád* – vyjadrenie odporu k militarizmu a Rakúsko-Uhorsku
* *Nové básně*

### Romány
* *Stříbrný vítr* – vyjadrenie citov mladej generácie (sfilmovaný Václavom Krškom 1954), román je veľmi ovplyvnený impresionizmom.
* *Tělo*
* *Past*
* *Křižovatky*
* *Rány růže* – (1945)

### Poviedkové knihy
* *Sláva života*
* *Žasnoucí voják*
* *Osika*
* *Klavír a housle*

### Divadelné hry
* *Červen* – (1905) impresionistická dráma 
* *Luna*
* *Zvony*
* *Léto* – (1915) impresionistická dráma zachytávajúca citové zmätky mladosti. Príbeh hry sa odohráva na vidieku, kde prichádzajú na prázdniny letní hostia z Prahy. Mladá žena začne priťahovať študenta, na ktorého city sa Šrámek sústredí.
* *Měsíc nad řekou* – (1922) prejav českého impresionizmu (sfilmovaný Václavom Krškom, 1953)
* *Plačící satyr*
* *Ostrov veliké lásky*
* *Hagenbek* – satira na koniec Rakúsko-Uhorska

Šrámkovým dielom bol silno ovplyvnený režisér Václav Krška, ktorý vytvoril úspešné filmové adaptácie *Měsíc nad řekou* (1953) a *Stříbrný vítr* (1954).

## Pozri aj
* Zoznam českých spisovateľov
* Česká literatúra v rokoch 1900 – 1945
* Impresionizmus

## Iné projekty

Kategória:Českí spisovatelia
Kategória:Česko-slovenskí národní umelci
Kategória:Českí anarchisti
Kategória:Osobnosti na českých poštových známkach
Kategória:Osobnosti z okresu Jičín
Eugène Boudin

**Eugène Boudin** (* 12. júl 1824, Honfleur – † 8. august 1898, Deauville) bol francúzsky maliar, popredný predstaviteľ impresionizmu a jeden z prvých maliarov, krajinárov maľujúcich priamo v prírode (plenér).

## Život
Pracovať začal už v desiatich rokoch, keď ako syn lodivoda bol plavčíkom na vratkom parníku s plachtou uprostred, premávajúcom medzi Le Havre a Honfleurom v ústí Seiny.
V roku 1835 sa rodina presťahovala do Le Havre, kde si Boudinov otec otvoril obchod s písacími potrebami a obrazovými rámami a kde mladý Eugèn začal pracovať ako pomocník. Neskôr si otvoril vlastný obchod.
Eugène Boudin sa zoznámil s niekoľkými maliarmi z kraja a začal ich obrazy vystavovať v obchode. Maliari Constant Troyon, Jean-Francois Millet, Thomas Couture a Eugène Isabey nabádali Boudina, aby sám začal maľovať. Na ich popud, ako 22-ročný, zatvoril obchod a venoval sa iba maľovaniu.
V roku 1850 získal od mesta štipendium a mohol začať študovať v Paríži. Podnikol študijné cesty po Flámsku, juhu Francúzska, Benátkach, potom naspäť do Bretónska, ale stále zostával verný Normandii, svojej vlasti.

V roku 1857 sa Boudin stretol s Claude Monetom, ktorý strávil niekoľko mesiacov práce s Boudinom v jeho ateliéri. Títo dvaja zostali celoživotnými priateľmi a Monet neskôr vzdal hold Boudinovmu celoživotnému dielu.
Bol hlboko ovplyvnený holandským umením 17. storočia a po stretnutí s holandským maliarom Johanom Bartholdom Jongkindom, ktorý bol už známy vo francúzskych umeleckých kruhoch a na jeho popud, začal maľovať v prírode (en plein air). V r. 1859 sa stretol s Courbetom, ktorý ho zoznámil s Charlesom Baudelairom. Na verejnosti debutoval v r. 1859 Parížskom salóne.

V apríli roku 1874 sa podieľal na usporiadaní prvej výstavy impresionistov v Nadarovom fotoateliéri v Paríži, kde aj vystavoval, no sám sa nepovažoval za nejakého radikála, alebo novátora.

Boudinova rastúca reputácia mu dovolila cestovať. V r. 1870 navštívil Belgicko, Holandsko a južné Francúzsko, a v rokoch 1892 a 1895 znovu navštívil pracovne Benátky. Pokračoval vo vystavovaní svojich diel na Parížskych salónoch. Získal medailu za tretie miesto v Parížskom salóne 1881, a zlatú medailu v 1889 na Svetovej výstave (Exposition Universelle). V 1892 sa Boudin stal rytierom čestnej légie (Legion d'honneur). Ku koncu života sa už chorľavý uchýlil na juh Francúzska, ale čoskoro zistil, že zmena mu neprospela a vrátil sa do Deauville, zomrieť na miestach, ktoré celý život miloval.

Diela z jeho pozostalosti sa nachádzajú z väčšej časti v múzeu Eugène Boudina v Honfleur, ako aj v Musée Malraux v Le Havre.

## Galéria

Image:Eugène Boudin 008.jpg|*Portrieux*, *1874* 
Image:Eugène Boudin 004.jpg|*Cisárovná Eugénia na pláži v Trouvill*, *1863* 
Image:Eugène Boudin 005.jpg|*Kanál v Bruseli*, *1871* 
Obrázok:Eugène Boudin 007.jpg|*Námestie San Marco v Benátkach, *1895''


## Iné projekty

Kategória:Narodenia v 1824
Kategória:Úmrtia v 1898
Kategória:Francúzski maliari
Kategória:Impresionistickí maliari
Kategória:Marinisti
Diaspóra

**Diaspóra** alebo staršie **diaspora** môže byť:
*pôvodne: Židovskú diaspóru, pozri diaspóra (Židia)
*rozptýlenie alebo územie členov určitého celku, spravidla národa alebo náboženstva, v cudzom prostredí; alebo samotných takto žijúcich členov
*v botanike: (ľubovoľnú) časť rastliny, ktorá sa premiestňuje, aby dala vznik novému jedincovi, pozri diaspóra (botanika)

**Diaspora** môže byť aj:
* sociálna sieť, pozri Diaspora (sociálna sieť)
Messier 77

**Messier 77** alebo **M 77** alebo **NGC 1068** je obria špirálová galaxia s priečkou v súhvezdí Veľryba, ktorú objavil francúzsky astronóm Pierre Méchain 29. októbra 1780. Jej zdanlivá hviezdna veľkosť je 8,9. Leží asi 1° juhovýchodne od delta Ceti 4. magnitúdy. Samotná galaxia má magnitúdu až 10, preto je viditeľná len pomocou väčšieho amatérskeho ďalekohľadu.

M 77 je najjasnejšia seyfertova galaxia a je typu 2. Má aktívne galaktické jadro, ktoré je vo viditeľnej oblasti zakryté prachom. Priemer molekulárneho disku a horúcej plazmy bol meraný rádioteleskopmi Very Long Baseline Array a Very Large Array. Horúci prach okolo jadra bol potom meraný v strednej infračervenej oblasti interferometrom na VLT. Jej medzihviezdna hmota je tvorená najmä molekulárnym plynom.

V jadre sú pozorované diskrétne mraky, ktoré sa pohybujú okolo centra galaxie rýchlosťou 600 km/s. Hmotnosť týchto mrakov je okolo 10 miliónov hmotností Slnka, priemer 800 až 1 100 svetelných rokov a kinetická energia je väčšia ako 1048 J, čo zodpovedá výbuchu vyše milióna supernov. Hmotnosť celej galaxie predstavuje asi 160 miliárd Sĺnk, len centrálne časti jadra do vzdialenosti 880 ly od jeho stredu obsahujú hmotu rovnajúcu sa asi 400 miliónom Sĺnk. Jadro galaxie vyžaruje vo viditeľnej časti spektra energiu v hodnote 5. 1034 J/s, v rádiovej 7.1032 J/s. Galaxia patrí medzi slabé rádiové galaxie, ale aj tak je jej žiarenie v rádiovej oblasti spektra asi štyrikrát silnejšie ako žiarenie normálnych galaxií.

V blízkosti M 77 leží slabšia špirálová galaxia NGC 1055.

## Pozorovanie
Galaxiu je ľahké nájsť binokulárom, pretože je celkom kompaktná a má jasné jadro. V malom ďalekohľade vyzerá ako hmlistý obláčik s jasným stredom.

## História pozorovania
Galaxiu objavil Pierre Méchain v roku 1780 a opísal ju ako hmlovinu. Méchain oznámil objav Charlesovi Messierovi a ten objekt zaradil do svojho katalógu. Messier aj William Herschel ju opísali ako hviezdokopu. Dnes vieme, že to je galaxia. Halton Arp ju zaradil do svojho katalógu podivných galaxií, vydaného v roku 1966, medzi špirálové galaxie so sprievodcom s nízkou plošnou jasnosťou. Tento „sprievodca“ je v skutočnosti iba jasnejšia časť špirálového ramena.

## Referencie

*

## Iné projekty

Kategória:Súhvezdie Veľryba
Kategória:Seyfertove galaxie
1068
037
Kategória:Astronomické objekty objavené v roku 1780
Kategória:Rádiové zdroje
Messier 78

**Messier 78** alebo **M 78** alebo **NGC 2068** je difúzna reflexná hmlovina v súhvezdí Orión. Leží asi dva a pol stupňa severovýchodne od Alnitaku, pri modrobielej hviezde typu B8 s jasnosťou 10,3 mag. 

## Iné projekty

Kategória:Messierove objekty
Kategória:NGC objekty
Kategória:Súhvezdie Orión
Kategória:Reflexné hmloviny
Kategória:Astronomické objekty objavené v roku 1780
Messier 79

**Messier 79** alebo **M 79** alebo **NGC 1904** je guľová hviezdokopa v súhvezdí Zajac.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Zajac
Kategória:Astronomické objekty objavené v roku 1780
Messier 80

**Messier 80** alebo **M 80** alebo **NGC 6093** je guľová hviezdokopa v súhvezdí Škorpión. 

Má jasnosť len 8 magnitúd a preto ďalekohľadom s priemerom objektívu okolo 6&nbsp;cm vidíme iba jej náznak. Je oveľa menej nápadná ako susediaca M4. M80 má silnú koncentráciu hviezd smerom ku stredu, ale samotné hviezdy je ťažko rozlíšiť. V roku 1860 zasiahlo Zem svetlo zo vzplanutia novy v tejto hviezdokope. Táto nova dosiahla 7. magnitúdu. 

## Zdroj
* 

## Iné projekty

Kategória:Messierove objekty
Kategória:NGC objekty
Kategória:Súhvezdie Škorpión
Kategória:Guľové hviezdokopy
Kategória:Astronomické objekty objavené v roku 1781
Messier 85

**Messier 85** alebo **M 85** alebo **NGC 4382** je galaxia v súhvezdí Vlasy Bereniky.

## Iné projekty

Kategória:Messierove objekty
Kategória:NGC objekty
Kategória:Šošovkové galaxie
Kategória:Súhvezdie Vlasy Bereniky
Kategória:Kopa galaxií Panna
Kategória:Astronomické objekty objavené v roku 1781
Messier 84

**Messier 84** alebo **M 84** alebo **NGC 4374** je galaxia v súhvezdí Panna.

## Iné projekty

Kategória:Messierove objekty
Kategória:NGC objekty
Kategória:Šošovkové galaxie
Kategória:Súhvezdie Panna
Kategória:Kopa galaxií Panna
Kategória:Astronomické objekty objavené v roku 1781
0040455
07494
Kategória:Astronomické objekty objavené Charlesom Messierom
0763
Messier 109

**Messier 109** alebo **M 109** alebo **NGC 3992** je špirálová galaxia v súhvezdí Veľká medvedica.

## Iné projekty

Kategória:Messierove objekty
Kategória:NGC objekty
Kategória:Špirálové galaxie
Kategória:Súhvezdie Veľká medvedica
0037617
Kategória:IRAS objekty
Kategória:MCG objekty
06937
Kategória:Astronomické objekty objavené v roku 1781
Messier 86

**Messier 86** alebo **M 86** alebo **NGC 4406** je galaxia v súhvezdí Panna.

## Iné projekty

Kategória:Messierove objekty
Kategória:NGC objekty
Kategória:Súhvezdie Panna
Kategória:Šošovkové galaxie
Kategória:Kopa galaxií Panna
Kategória:Astronomické objekty objavené v roku 1781
0040653
07532
Kategória:Astronomické objekty objavené Charlesom Messierom
0881
Messier 107

**Messier 107** alebo **M 107** alebo **NGC 6171** je guľová hviezdokopa v súhvezdí Hadonos.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Hadonos
Kategória:Astronomické objekty objavené v roku 1782
Messier 105

**Messier 105** alebo **M 105** alebo **NGC 3379** je eliptická galaxia v súhvezdí Lev.

## Iné projekty

Kategória:Messierove objekty
Kategória:NGC objekty
Kategória:Eliptické galaxie
Kategória:Súhvezdie Lev
Kategória:Astronomické objekty objavené v roku 1781
Messier 106

**Messier 106** alebo **M 106** alebo **NGC 4258** je špirálová galaxia v súhvezdí Poľovné psy.

## Iné projekty

Kategória:Messierove objekty
Kategória:NGC objekty
Kategória:Špirálové galaxie
Kategória:Súhvezdie Poľovné psy
Kategória:Astronomické objekty objavené v roku 1781
Messier 93

**Messier 93** alebo **M 93** alebo **NGC 2447** je otvorená hviezdokopa v súhvezdí Korma.

## Iné projekty

Kategória:Messierove objekty
Kategória:NGC objekty
Kategória:Otvorené hviezdokopy
Kategória:Súhvezdie Korma
Kategória:Astronomické objekty objavené v roku 1781
3518234
Kategória:Astronomické objekty objavené Charlesom Messierom
Messier 92

**Messier 92** alebo **M 92** alebo **NGC 6341** je guľová hviezdokopa v súhvezdí Herkules.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Herkules
Kategória:Astronomické objekty objavené v roku 1777
Messier 95

**Messier 95** alebo **M 95** alebo **NGC 3351** je špirálová galaxia s priečkou v súhvezdí Lev.

## Iné projekty

Kategória:Messierove objekty
Kategória:NGC objekty
Kategória:Špirálové galaxie s priečkou
Kategória:Súhvezdie Lev
Kategória:Astronomické objekty objavené v roku 1781
Kategória:Röntgenové zdroje
Messier 96 (galaxia)

**Messier 96** alebo **M 96** alebo **NGC 3368** je špirálová galaxia v súhvezdí Lev. Za jedným jej špirálovým ramenom presvitá ďalšia špirálová galaxia.

## Iné projekty

Kategória:Messierove objekty
Kategória:NGC objekty
Kategória:Špirálové galaxie
Kategória:Súhvezdie Lev
Kategória:Astronomické objekty objavené v roku 1781
Fongafale

[thumb|right|Atol [Funafuti s vyznačeným najväčším ostrovom Fongafale]]

**Fongafale** je ostrov z atolu Funafuti v ostrovnom štáte Tuvalu. 

Kategória:Ostrovy atolu Funafuti
Hnedý trpaslík

[thumb|Hnedý trpaslík [Gliese 229B (menší objekt vpravo od materskej hviezdy Gliese 229A]]

**Hnedý trpaslík** je substelárny  objekt, ktorý nevyžaruje energiu vďaka termonukleárnym reakciám ako hviezdy hlavnej postupnosti, ale má plne vodivý povrch a vnútro. V jeho jadre prebieha po určitú dobu nukleosyntéza deutéria, ale teplota a tlak nie sú postačujúce na to, aby mohla prebehnúť aj nukleosyntéza ľahkého vodíka (prócia). Hnedý trpaslík vyžaruje vlastné rádiové a infračervené, niekedy aj viditeľné svetlo s najdlhšími vlnovými dĺžkami (červené svetlo). 

Hnedý trpaslík vzniká z protohviezdy, ktorá nemá dostatočnú hmotnosť na začatie termonukleárnych reakcií. Niekedy sa pojem hnedý trpaslík používa aj na chladnúceho bieleho trpaslíka, v tejto súvislosti sa s ním však možno stretnúť len zriedkavo. Hnedý trpaslík vzniknutý z protohviezdy sa považuje za prechod medzi planétou a hviezdou. Niekedy sa označuje za hviezdu spektrálneho typu L, T alebo Y. Jeho hmotnosť sa pohybuje medzi 13-násobkom hmotnosti Jupitera a 0,08 násobkom hmotnosti Slnka. 

Odlíšenie hnedých trpaslíkov od málo hmotných hviezd a od obrovských planét je ťažké. Hnedý trpaslík sa väčšinou vyznačuje prítomnosťou lítia, čím ho možno rozoznať od hviezd, táto metóda však nie je spoľahlivá. Od planét sa zase hnedé trpaslíky odlišujú povrchovou teplotou a žiarivosťou, nie však veľkosťou, pretože tá je u obidvoch typov objektov približne rovnaká. Ich ďalším poznávacím znakom je výskyt metánu, ktorý sa nenachádza vo hviezdach, ale je bežný v atmosférach obrovských planét.

Prvý hnedý trpaslík, Gliese 229b, bol objavený 27. októbra 1994 na observatóriu Mount Palomar. Jeho svietivosť je miliónkrát slabšia ako svietivosť Slnka. K roku 2015 bolo známych viac než 2 800 hnedých trpaslíkov. Podľa predbežného odhadu je ich celkový počet v našej Galaxii porovnateľný s počtom hviezd.

## Vznik a vývoj
Hnedé trpaslíky vznikajú podobným procesom ako hviezdy. Na počiatku je chladný plynoprachový mrak, ktorý sa postupne zmršťuje a zahrieva. V strede oblaku, kde je hustota najväčšia, sa formuje protohviezda. Hustota a teplota protohviezdy sa neustále zväčšuje, až napokon jej hmota prejde do stavu elektrónovej degenerácie. Tým sa jej zmršťovanie zastaví ešte predtým, ako sa dosiahol tlak a teplota v jadre potrebný na zapálenie termojadrových reakcií. Tlak v jadre hnedého trpaslíka sa ustáli približne na hodnote 1016 Pa, teplota sa pohybuje okolo 3&nbsp;000&nbsp;000&nbsp;kelvinov a hustota dosahuje hodnoty približne 104 až 107&nbsp;kg/m3. V jadre začne prebiehať fúzia deutéria a lítia, ktorá však v porovnaní s termojadrovými reakciami hviezd hlavnej postupnosti prebieha pomerne krátko – nanajvýš 10&nbsp;miliónov&nbsp;rokov. Niektoré hnedé trpaslíky sú sprievodcovia hviezd, iné naopak vznikli osamotene.

Po ukončení jadrových reakcií hnedý trpaslík postupne chladne a jeho žiarivý výkon sa znižuje, jeho objem sa však na rozdiel od objemu starnúcej hviezdy nemení. Postupne sa premení na takmer nežiariaceho čierneho trpaslíka.

## Referencie

## Iné projekty

Kategória:Hviezdy

Kategória:Infračervené zdroje
Zuzana Kanócz

**Zuzana Kanócz** (* 21. november 1979, Košice) je slovenská herečka. Absolvovala maďarské gymnázium a neskôr vyštudovala herectvo v ročníku Emílie Vášáryovej a Martina Hubu na VŠMU v Bratislave. Na škole sa predstavila v inscenácii hry *Blázon a mníška* od poľského dramatika Witkiewicza, v Brechtovom *Kaukazskom kriedovom kruhu* a v Čechovovej aktovke *Platonov*.

V roku 2003 získala angažmán v Divadle Andreja Bagara v Nitre, kde hrá v inscenáciách *Peter Pan*, *Aj kone sa strieľajú* či v pôvodnom slovenskom muzikáli *Adam Šangala*. Hosťuje aj v Činohre Slovenského národného divadla v obľúbenej *Tančiarni*.

## Osobný život
S manželom Jurajom Lojom má syna Lucasa a dcéry Izabellu a Leylu.

## Filmografia

### TV filmy
* 2002: *[[Kruté radosti]]* (rádová sestra)
* 2005: *[[Román pro ženy]]* (Laura)
* 2008: *[[Nebo, peklo... zem|Nebo,peklo...zem]]* (Klára)

### TV seriály
* 2005: *[[Medzi nami]]*
* 2007: *[[Ordinácia v ružovej záhrade]]* (Lucia Vašková/Burgerová)
* 2012: *[[Horúca krv]]*
* 2015: *[[Labyrint (seriál)|Labyrint]]*
* 2016: *Za Sklom I.*
* 2017: *[[Tajné životy]]*
* 2018: *Za Sklom II.*
* 2018: *[[Milenky (seriál)|Milenky]]*
* 2020: *[[Červené pásky]]*
* 2021: *[[Nemocnica (seriál)|Nemocnica]]*

### Rozprávky
* 2020: *O liečivej vode*
* 2024: *Červené jablko*

### Filmy
* 2023: *[[Nikdy nehovor nikdy (film z roku 2023)|Nikdy nehovor nikdy]]*

## Referencie

## Iné projekty

## Externé odkazy
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Divadla Andreja Bagara
Kategória:Slovenské osobnosti maďarského pôvodu
Kategória:Absolventi Vysokej školy múzických umení
Kategória:Osobnosti z Košíc
Kategória:Držitelia ceny Igric
Zuzana Kocúriková

**Zuzana Kocúriková** (* 19. december 1948, Bratislava) je slovenská herečka. Manželka divadelného režiséra Petra Mikulíka.

## Život
V detstve sa venovala výtvarnému umeniu a chcela sa stať kostýmovou návrhárkou. V roku 1971 absolvovala štúdium herectva na VŠMU a v tom istom čase bola angažovaná do súboru Činohry SND, ktorého členkou je doposiaľ. 

Na dosky prvej scény zavítala ešte rok predtým, v roku 1970, keď v inscenácii *Žobrácke dobrodružstvo* stvárnila postavu Cilky.

V tom istom roku však už účinkovala aj v Divadle na Korze. Hosťovala a naďalej sa objavuje i v divadlách ako Nová Scéna, Divadlo Aréna, Mestské divadlo P. O. Hviezdoslava, Štúdio L + S či Divadlo Komédie. Okrem divadla  aktívne pôsobí ako herečka na plátne a obrazovkách. Dovedna účinkovala vo viac než stovke televíznych seriálov a filmov.

Účinkovala v čiernej hudobnej komédii *Osem žien* v divadle Nová scéna, kde ju režisér Roman Polák obsadil aj do hry Johna Chapmana *Nemocnica na pokraji*. Na pôde Štúdia L+S účinkovala v predstavení *Barmanky*.

Na filmovom plátne sa Zuzana Kocúriková objavila ešte ako stredoškoláčka vo filme Jozefa Zachara *[[Zmluva s diablom]]*. O rok neskôr sa objavila vo filme *[[Muž, ktorý luže]]*, kde si zahrala po boku francúzskeho herca Jeana-Louisa Trintignanta.  

S manželom Petrom Mikulíkom má dcéru Katarínu, ktorá je režisérka. Jej sestra Hana je anestéziologička.

Svoj voľný čas rada využíva pri maľovaní, na Záhorí vo svojej záhrade a so svojim vnukom Oliverom.

## Filmografia (výber)
* 1967: *[[Zmluva s diablom]]* (*Oľga Dvorská*)
* 1968: *[[Dialóg 20-40-60]]* (*žena II*)
* 1968: *[[Muž, ktorý luže]]* (*Laura*)
* 1969: *[[Kolonie Lanfieri]]* (*Ester*)
* 1971: *[[Páni sa zabávajú]]* (*Siduľa*)
* 1972: *[[Javor a Juliana]]* (*Anička*)
* 1972: *[[Návraty]]* (*Máša*)
* 1973: *[[Deň slnovratu]]* (*Gabika*)
* 1973: *[[Skrytý prameň]]* (*cigánka*)
* 1974: *[[Hvězda padá vzhůru]]* (*Linda Ferrerová*)
* 1974: *[[V každom počasí]]* (*Vilma Rybanská*)
* 1975: *[[Nevěsta s nejkrásnějšíma očima]]* (*Edita*)
* 1976: *[[Červené víno (film)|Červené víno]]* (*Jozefka*)
* 1976: *[[Paleta lásky]]* (*Goranová*)
* 1978: *[[Panna a netvor]]* (*Málinka*)
* 1980: *[[Ilúzia (film)|Ilúzia]]* [*Iljuzija*], réžia Ľudmil Stajkov, Bulharsko
* 1982: *[[Soľ nad zlato (film)|Soľ nad zlato]]* (*princezná Vanda*)
*1984: Berdiho koberec (*Ajsoltan*)
* 1986: *[[Safari (seriál)|Safari]]*
* 1989: *[[Divoká srdce]]* (*Josefína Dušková*)
* 1990: *[[Marta a ja]]* (*Ilona*)
* 1994: *[[Pevnost]]* (*Lydie*)
* 2002: *[[Na konci hry]]* 
* 2005: *[[Sametoví vrazi]]* (*Anna Včelová*)
* 2007, 2009 – 2012: *[[Ordinácia v ružovej záhrade]]*
* 2009: *[[Nebo, peklo... zem'|Nebo, peklo... zem]]*
* 2010: *[[Panelák (seriál)|Panelák]]*
* 2011: *[[Výstrel navyše]]*
* 2012: *[[Spiknutie]]*
* 2019: *[[Susedia (seriál)|Susedia]]* (*Zuzina mama*)
* 2022: *[[Svätý Max]]*

## Iné projekty

## Externé odkazy
*

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Absolventi Vysokej školy múzických umení
Kategória:Osobnosti z Bratislavy
Peter Kočiš

**Peter Kočiš** (* 19. október 1965, Nitra) je slovenský herec a moderátor.

Prvýkrát sa na obrazovke objavil ako päťročný. Odvtedy účinkoval asi v 80 inscenáciách a 15 prevažne televíznych filmoch. V súčasnosti pracuje prevažne ako rozhlasový a televízny moderátor. Začiatky svojej moderátorskej kariéry si pamätajú poslucháči Fun Rádia a rádia Rock FM. Skĺbenie skúseností a imidžu predviedol v televíznych reláciách *Snívajte s nami*, *Super kvíz*, *Taxík,* *On a ona u vás doma*, *Bumerang*, *Páli vám to?* (2004) ai. Je rozvedený s exmanželkou Nelovu Kočišovou, má dve dcéry Terezu a Sáru.

## Filmografia
* 1979: Prerušená hra (*Juraj Želibský*)
* 1983: Tisícročná včela (*Samko*)
* 2009: Panelák
* 2009: Ako som prežil - Obvinenie
* 2009: Odsúdené
* 2019: Delukse
* 2022: Priznanie
* 2022: Ultimátum
* 2023: Lieta v tom
* 2023: Mama na prenájom
* 2025: Dotyk života

## Referencie

Kategória:Detskí herci
Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Slovenskí moderátori
Kategória:Slovenskí rozhlasoví moderátori
Kategória:Slovenskí televízni moderátori
Kategória:Osobnosti z Nitry
Kategória:Slovenskí divadelní herci
Kategória:Členovia Divadla Andreja Bagara
Tecuja Komuro

**Tecuja Komuro** (; * 27. november 1958, Tokio, Japonsko) je japonský hudobník a hudobný producent. Je známy aj pod pseudonymom **TK**.

Kariéru začal ako hráč na klávesové nástroje v TM NETWORK v roku 1984. O rok neskôr vydal aj svoj prvý sólový album, soundtrack pre anime film *Vampire Hunter D*. Od 90-tych rokov skladá a produkuje hudbu aj pre iných hudobníkov a hudobné skupiny. 

V západnom svete je najviac známy pre jeho spoluprácu s francúzskym hudobníkom Jean-Michel Jarre. Spoločne zložili niekoľko skladieb, TK remixoval viaceré Jarreho skladby. V roku 2001 vystúpili spoločne na koncerte *2001 Rendez-vou*Upraviť zdroj*s in Space* v Okinawe pod názvom *The Vizitors*.

## Iné projekty

## Externé odkazy
* Oficiálna web stránka 

Kategória:Japonskí hudobníci
Kategória:Skladatelia elektronickej hudby
Kategória:Japonskí hudobní producenti
Kategória:Osobnosti z Tokia
Indigo a štyridsať zbojníkov

**Indigo a štyridsať zbojníkov** (nem. *Indigo und die vierzig Räuber*, v neskoršej verzii *Königin Indigo* a *Tausend und eine Nacht*) je prvá opereta, ktorú skomponoval Johann Strauss ml. Premiéru mala 10. februára 1871 v Theater an der Wien vo Viedni. Libreto napísal riaditeľ divadla, Maximilián Steiner, ktorý na písanie prizval mnohých pomocníkov. Výsledok bol veľmi slabý a chaotický. Napriek tomu opereta mala úspech vďaka typicky Straussovským melódiám. Po úspechu vo Viedni sa opereta dostala aj do zahraničných divadiel. Libretto sa pokúsili poopraviť už pri premiére v Paríži v roku 1875, a neskôr vo Viedni v roku 1877, keď uviedli operetu pod novým menom *Kráľovná Indigo* (nem. *Königin Indigo*, libreto prepracoval Josef Braun). Konečnej podoby a kvalitnejšieho libreta sa však opereta dočkala až v roku 1906, keď na návrh Gábora Steina (syna pôvodného libretistu), ho prepracovali Leo Stein a Karl Lindau. Staronová opereta bola uvedená pod menom *Tisíc a jedna Noc* (*Tausend und eine Nacht*).

Opereta má pôsobivú a dynamickú predohru. Dodnes sa najviac hrá intermezo prvého dejstva jej poslednej verzie (*Tausend und eine Nacht – intermezzo*), ako orchestrálna skladba. Je príjemné, jemné, pre Straussa možno trochu netypické, s mierne exoticko-rozprávkovým nádychom.

## Obsah (''Indigo a štyridsať zbojníkov'' - pôvodná verzia z roku 1871)

Fantaska, mladá viedenská dievčina stroskotá. Na brehu ju chytia a predajú sultánovi Indigovi. Ten sa do nej zaľúbi, ale ona jeho lásku odmieta, mimo iného aj preto, že má vo Viedni snúbenca. Jej snúbenec za ňou príde na sultánov dvor, votrie sa do priazne jeho žien v háreme a potom Fantasku vyslobodí s pomocou 40 zbojníkov.

## Obsah (''Tisíc a jedna Noc'' - verzia z roku 1906)

Sultán Suleiman sa zaľúbi do Európanky Leily a chce ju odviesť do svojej krajiny. Leila mu povie, že pôjde s ním iba ak sa vzdá svojho háremu a nebude mať iné ženy. Suleiman sa vracia s dôverníkom Eddinom, ktorý má previesť potrebné reformy. Leile po čase odcestuje za Suleimanom so svojím strýkom Ormutzom. Stretáva kalifa, ktorému rozpráva rozprávku. Kalifove ženy sa spiknú proti nemu. Prichádza Suleiman a stretáva Leilu. Nemôžu však ostať spolu, lebo sa medzitým vydala za rybára Mossu, pretože ten sa na Suleimana veľmi podobá. Eddin sa rozhodne Suleimana a Mossu vymeniť, aby reformy prebiehali ľahšie. Mossuovi sa nová rola zapáči, rovnako aj mnohoženstvo. Dlho sa však neteší, lebo vypuknú nepokoje s kalifmi a musí z dvora utiecť späť do svojho domu. Tam ho prenasledujú kalifovia a nájdu tam aj Leilu so Suleimanom. Leila musí identifikovať pravého sultána. Rozhodne sa za lásku obetovať nehodného manžela a za sultána označí Mossu. Suleiman a Leila si padnú do náručia.

## Externé odkazy
* Indigo und die 40 Räuber im Operetten Lexikon

Kategória:Johann Strauss mladší
Kategória:Operety
Moby

**Moby** vlastným menom **Richard Melville Hall** (* 11. september 1965, Harlem, New York) je americký elektronický hudobník, hudobný skladateľ, spevák a DJ. Je potomkom Herman Melville, autora knihy ''Moby Dick''. Moby bol takisto textárom, producentom a remixérom hudby pre interpretov ako The Smashing Pumpkins, Michael Jackson, David Bowie, Brian Eno, Pet Shop Boys, Britney Spears, New Order, Public Enemy, Guns N’ Roses, Metallica a mnohých ďalších. Celosvetovo predal viac ako 20 miliónov albumov.

## Diskografia
*Bližšie informácie v hlavnom článku: [[Diskografia Mobyho]]*
* 1992 – *[[Moby (album)|Moby]]*
* 1993 – *[[Ambient (album)|Ambient]]*
* 1995 – *[[Everything Is Wrong]]*
* 1996 – *[[Animal Rights]]*
* 1999 – *[[Play]]*
* 2002 – *[[18 (album)|18]]*
* 2005 – *[[Hotel (album)|Hotel]]* (+ bonusové CD *Hotel: Ambient*)
* 2008 – *[[Last Night]]*
* 2009 – *[[Wait for Me]]*
* 2011 – *[[Destroyed.]]*
* 2013 – *[[Innocents]]*
* 2016 – *[[Long Ambients 1: Calm. Sleep.]]*
* 2016 – *[[These Systems Are Failing]]*
* 2017 – *[[More Fast Songs About the Apocalypse]]*
* 2018 – *[[Everything Was Beautiful, and Nothing Hurt (album)|Everything Was Beautiful, and Nothing Hurt]]*
* 2019 – *[[Long Ambients 2]]*
* 2020 – *[[All Visible Objects]]*
* 2020 – *[[Live Ambients – Improvised Recordings Vol. 1]]*
* 2021 – *[[Reprise (album)|Reprise]]*
* 2023 – *Ambient 23*
* 2023 – *Resound NYC*
* 2024 – *Always Centered at Night*

## Referencie

## Iné projekty

## Externé odkazy
* Oficiálna stránka 
* Diskografia na Discogs
* Diskografia na MusicBrainz


Kategória:Dance hudobníci USA
Kategória:House hudobníci USA
Kategória:Dance speváci USA
Kategória:Speváci elektronickej hudby USA
Kategória:Gitaristi elektronickej hudby USA
Kategória:Basgitaristi elektronickej hudby USA
Kategória:Bubeníci elektronickej hudby USA
Kategória:Electronica hudobníci
Kategória:Aktivisti USA
Kategória:Vegetariáni USA
Kategória:Osobnosti z Manhattanu
Malý Magellanov mrak

**Malý Magellanov mrak**, označovaný niekedy ako *Malé Magellanovo mračno* alebo *Malý Magellanov oblak*, prípadne **SMC** (*Small Magellanic Cloud*) alebo **NGC 292**, je trpasličia nepravidelná galaxia obiehajúca okolo našej Galaxie. Obsahuje asi miliardu hviezd.

Nachádza sa od Slnka približne vo vzdialenosti 200 000 svetelných rokov, čím sa zaraďuje medzi najbližšie galaxie. Súčasne je to jeden z najvzdialenejších objektov viditeľných voľným okom.

Malý Magellanov mrak je oveľa zložitejšie a nepravidelnejšie štruktúrovaný ako naša najväčšia satelitná galaxia Veľký Magellanov mrak. Jeho priemer je asi tretinový v porovnaní s Veľkým Magellanovým mrakom. Prevažujú v ňom horúce mladé hviezdy, čo naznačuje, že tvorba hviezd v ňom prebiehala z kozmologického hľadiska len nedávno – asi pred 100 miliónmi rokov. Skoro tretina jeho celkovej hmotnosti pripadá na svietiace a tmavé hmloviny. V galaxii poznáme približne 2 000 hviezdokôp.

## Pozri aj
* Veľký Magellanov mrak
* Magellanove mraky

## Iné projekty

Kategória:Nepravidelné galaxie
Kategória:Trpasličie galaxie
Kategória:Röntgenové zdroje
Kategória:NGC objekty
Kategória:Súhvezdie Tukan
Kategória:Magellanove mraky
0003085
Kategória:Miestna skupina galaxií
Kategória:Podskupina Mliečna cesta
Kategória:Astronomické objekty známe od staroveku
Zoznam NGC objektov

Toto je kompletný zoznam NGC objektov. Nový všeobecný katalóg obsahuje 7840 objektov, preto je zoznam rozdelený na časti, z ktorých každá obsahuje 250 objektov. Obsahuje všetky objekty, vrátane neexistujúcich, ktoré boli do katalógu zapísané pravdepodobne omylom.

Kategória:NGC objekty
Kategória:Zoznamy astronomických objektov
Magellanove mraky

**Magellanove mraky** je súhrnné označenie pre Malý Magellanov mrak a Veľký Magellanov mrak. Sú to satelitné galaxie našej Galaxie. Sú klasifikované ako nepravidelné galaxie, no podľa posledných výskumov je možné, že sú to galaxie špirálové s priečkou. Sú ľahko viditeľné aj voľným okom.

## História pozorovaní
Civilizácie žijúce na južnej pologuli vedeli o Magellanových mrakoch už v prehistorických časoch. Pre obyvateľov Európy ich objavila slávna výprava portugalského cestovateľa Ferdinanta Magellana (portugalský prepis Fernão de Magalhães) v roku 1519. Oba na pohľad nápadné objekty neskôr pomenoval podľa Magellana člen jeho výpravy, pisár Antonio Pigafetta. 

## Vlastnosti
Oba mraky sú zahalené do oblaku neutrálneho plynného vodíka a obe galaxie (spolu s našou) patria do Miestnej skupiny galaxií. Navzájom sú vzdialené 65 200 ly. Pozdĺž eliptických dráh oboch mrakov sa ťahá plyn zvaný *Magellanov prúd*. Tento prúd začína vo Veľkom Magellanovom mraku, ťahá sa k Malému Magellanovmu mraku a potom sa oblúkom vracia k našej Galaxii. Prekračuje jej rovinu a v podobe oddelených vlákien pokračuje ešte ďalej. Jeho celková dĺžka na oblohe je až 200°.

Oba mraky majú menej prvkov ťažších od hélia ako hviezdy našej Galaxie. Oba mraky prekonali niekoľko období zvýšenej tvorby hviezd. Ako ostatné nepravidelné galaxie, aj Magellanove mraky sú bohaté na hviezdotvorné oblasti, mladé hviezdy, hviezdokopy, plyn a prach.

## Mini Magellanov mrak
Astrofyzici D. S. Mathewson, V. L. Ford a N. Visvanathan navrhli, že Malý Magellanov mrak môže byť v skutočnosti rozdelený na dve časti, s menšou časťou tejto galaxie za hlavnou časťou (pri pohľade zo Zeme) a oddelené asi 30 000 svetelnými rokmi. Naznačujú, že dôvodom je minulá interakcia s Veľkým Magellanovým mrakom, ktorá rozdelila Malý Magellanov mrak, a že tieto dve sekcie sa stále vzďaľujú. Tento menší zvyšok nazvali Mini Magellanov mrak. Táto hypotéza bola potvrdená v roku 2023. Časť Malého Magellanovho mraku, tá ktorá je bližšie k Zemi, je vzdialená 196 000 svetelných rokov (60 kiloparsekov), zatiaľ čo vzdialenejšia časť leží 215 000 svetelných rokov (66 kiloparsekov).

## Galéria

Obrázok:Large.mc.arp.750pix.jpg|Veľký Magellanov mrak
Obrázok:VISTA’s view of the Small Magellanic Cloud.jpg|Malý Magellanov mrak


## Referencie


Kategória:Eponymické termíny v astronómii
Miestna skupina galaxií

[right|thumb|[Sextans A, člen Miestnej skupiny galaxií je vzdialená 4,3 miliónov svetelných rokov. ]]
**Miestna skupina galaxií** je skupina galaxií, kam patrí naša Galaxia a ďalších viac ako 30 satelitných galaxií (vrátane trpasličích). Jej gravitačné centrum sa nachádza niekde medzi Galaxiou a M31. Galaxie Miestnej skupiny galaxií pokrývajú priemer 10 miliónov ly (1 E+22 m) skupina má binárny (činkovitý) tvar. Hmota celej skupiny sa odhaduje na (1,29 ± 0,14) × 1012M<sub>☉</sub>. Samotná skupina je súčasťou Miestnej superkopy galaxií.

Dvaja najväčší členovia skupiny sú Galaxia a M31 prezývaná Andromeda. Každá z týchto dvoch špirálových galaxií má vlastný systém satelitných galaxií.

* Systém satelitných galaxií našej Galaxie sa skladá z galaxií Veľký Magellanov mrak a Malý Magellanov mrak a trpasličích galaxií Veľký pes, Strelec, Veľký voz, Malý voz, Drak, Sochár, Sextant, Kýl, Pec, Lev I, Lev II a ďalších.

* Systém satelitných galaxií Andromédy zahŕňa galaxie M32, M110, NGC 147, NGC 185, Andromeda I, Andromeda II, Andromeda III, Andromeda IV, Andromeda V, Andromeda VI, Andromeda VII, Andromeda VIII, Andromeda IX a Andromeda X

* Galaxia v Trojuholníku, tretia najväčšia a posledná normálna špirálová galaxia v Miestnej skupine galaxií, je možno sprievodnou galaxiou Andromedy, ale pravdepodobne má galaxiu LGS 3 ako svoj satelit.

* Kvôli extrémne veľkej vzdialenosti od stredu Miestnej skupiny galaxií nie je isté, či galaxia NGC 3109 so svojimi sprievodnými galaxiami Sextans A a PGC 29194 patrí do Miestnej skupiny galaxií.

Ďalší členovia Miestnej skupiny galaxií sú gravitačne izolovaní, patria k nim: IC 10, IC 1613, trpasličia galaxia Fénix, Lev A, trpasličia galaxia Tukan, trpasličia galaxia Cetus, trpasličia galaxia Pegas, Wolf-Lundmark-Melotte, trpasličia galaxia Vodnár a trpasličia galaxia Strelec.

## História
Názov "Miestna skupina galaxií" bol uvedený Edwinom P. Hubblom v VI. kapitole jeho knihy ""*Ríša hmlovín*"" (The Realm of the Nebulae, 1936, st.&nbsp;124–151). Je tam opísaná ako "typická malá skupina hmlovín, ktorá je izolovaná v hlavnom poli". V roku 2003 sa počet známych členov miestnej skupiny zvýšil z 12 na 36 objavením 24 galaxií nízkej jasnosti.

## Členovia Miestnej skupiny galaxií

## Referencie



Kategória:Skupiny galaxií
MusicBrainz

**MusicBrainz** je projekt, ktorého cieľom je vytvoriť hudobnú encyklopédiu s voľne použiteľným obsahom.

Podobne ako FreeDB, bolo MusicBrainz založené ako snaha o náhradu za komerčné CDDB. MusicBrainz pôvodne vzniklo ako projekt pod názvom *CD Index*. Nové meno a ciele projektu boli zvolené na stretnutí v roku 1999 v Amsterdame a MusicBrainz tak začalo smerovať ku kompletnej hudobnej encyklopédií. Po šiestich rokov v roku 2005 začína MusicBrainz dospievať, je zaregistrovaných vyše 100 000 užívateľov, v databáze sa nachádza vyše 300 000 albumov a skoro 4 000.000 skladieb.

Okrem samotnej databázy s informáciami o umelcov, albumoch a skladbách prevádzkuje MusicBrainz webové služby umožňujúce aplikáciam identifikovať CD, prípadne jednotlivé skladby a následné uloženie meta-informácií do tzv. tagov. Na identifikáciu kompaktných diskov sa používajú unikátne identifikátory (presnejšie ako identifikátory použité v CDDB a FreeDB) a na identifikáciu jednotlivých skladieb sa používa technológia tzv. *audio odtlačkov* nazvaná TRM a vyvinutá spoločnosťou Relatable.

## Softvér
* MB Tagger - program pre Windows na automatické rozpoznávanie audio súborov a ukladanie metadát do ID3 tagov.
* Picard - MusicBrainz tagger novej generácie, podporujúci Windows, Linux, Mac OS X a ďalšie.
* iEatBrainz - program využívajúci MusicBrainz pod Mac OS X spolupracujúci s prehrávačom iTunes.

## Iné projekty

## Externé odkazy
* MusicBrainz - oficiálna stránka

Kategória:Encyklopédie
Kategória:Online hudobné databázy
Tisícročná včela (film)

**Tisícročná včela I-II** (angl. *The Millenial Bee*) je slovenský film. 

Sága murárskeho rodu Pichandovcov odohrávajúca sa prevažne na malej slovenskej dedine v rokoch 1887 – 1917.

* Architekt: Miloš Kalina
* Návrhy kostýmov: Milan Čorba
* Strih: Patrik Pašš, Judita Fatulová
* Vedúci výroby: Viliam Čánky
* Exteriéry: Bratislava a okolie, Liptov, Orava, Spiš, Lednice, Banská Bystrica

## Ocenenia
*  Festival českých a slovenských filmov Finále Plzeň 1990  • Hlavná cena Ledňáček
*  Cena Československých Novinárov 1984
*  XXXV. Filmový festival pracujúcich 1984  • Cena československé filmové kritiky za rok 1983 
*  XL. MFF Benátky 1984  • Cena Zlatý Fénix za výtvarnú stránku a najlepšiu kameru  • Katolícka cena
*  FEST Belehrad 1984  • Cena UNICEF 
*  IV. MFF Sevilla 1984  • Hlavná cena Konfederácie španielskych filmových klubov  • najlepší film 
*  XXII. FČSF Banská Bystrica 1984   • Cena ZČSDU

* Poznámka: Dvojdielná verzia štvordielneho televízneho filmu

## Externé odkazy
* Slovenská filmová databáza: Tisícročná včela 

Kategória:Česko-slovenské filmy
Kategória:Slovenské filmy
Kategória:Filmy režírované Jurajom Jakubiskom
Kategória:Filmy podľa knihy
Kategória:Filmy podľa názvu
Kategória:Filmy z 1983
Kategória:Peter Jaroš
Zoznam IC objektov

Toto je kompletný zoznam IC objektov. Index Catalogue obsahuje 5386 objektov, preto je zoznam rozdelený na časti, z ktorých každá obsahuje 250 objektov.

Kategória:Zoznamy IC objektov
Kategória:Zoznamy astronomických objektov
Nepravidelná galaxia

[right|thumb|[NGC 1427A, príklad nepravidelnej galaxie.]]

**Nepravidelná galaxia** je galaxia, ktorá nevyhovuje žiadnemu typu Hubblovej klasifikácie galaxií, nepodobá sa ani špirálovej galaxii, ani eliptickej galaxii. Tvar týchto galaxií je rôzny, často chaotický, chýba im jadro a špirálovitá štruktúra ramien. Väčšina týchto galaxií boli kedysi špirálovými alebo eliptickými galaxiami, ktoré sa vďaka gravitačným silám zdeformovali. Nepravidelné galaxie obsahujú veľké množstvo plynu a prachu. 

Existujú dva hlavné typy nepravidelných galaxií:
* **Irr-I galaxia** (Irr-I) je nepravidelná galaxia, ktorá obsahuje niektoré typy štruktúr, ktoré ale nie sú dostatočné na to aby bola zaradená k niektorému typu galaxií Hubblovej schémy. Často obsahuje niektoré špirálové štruktúry **Sm**.
* **Irr-II galaxia** (Irr-II) je nepravidelná galaxia, ktorá neobsahuje žiadne typy štruktúr.

Treťou klasifikáciou nepravidelných galaxií sú nepravidelní trpaslíci, označovaní ako **dl** alebo **dlrrs**. Tento typ galaxií je dôležitý pri chápaní celkového vývoja galaxií, pretože často majú nízku metalicitu a relatívne nízke množstvo plynu. Sú veľmi podobné galaxiám z počiatku Vesmíru. 

Niektoré nepravidelné galaxie sú špirálové galaxie zničené gravitáciou väčšieho suseda.

Magellanove mraky boli kedysi klasifikované ako nepravidelné galaxie, ale odkedy boli u nich objavené špirálové štruktúry, boli preklasifikované ako **SBm**, štvrtý typ špirálovej galaxie s priečkou.

## Pozri aj
* Trpasličia galaxia

## Iné projekty

## Zdroj
Toto leto doma

***Toto leto doma*** (angl. This Summer at Home) je slovenský film. 

Hudobná komédia o prázdninových zážitkoch dvanásťročnej Dušany.

* Architekt: Juraj Červík
* Návrhy kostýmov: Anna Bohatová
* Strih: Maximilián Remeň
* Vedúci výroby: Karol Bakoš

* Exteriéry: Topoľčianky, Bratislava, Myslenice

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1980
Index Catalogue

**Index Catalogue**, známy tiež ako katalóg hmlovín, hviezdokôp a galaxií, je astronomický katalóg, ktorý bol prvýkrát publikovaný v roku 1895 a bol rozšírený na viac ako 5000 objektov, ktoré sú známe ako IC objekty. Slúži ako doplnok k Novému všeobecnému katalógu.

Katalóg zostavil John Dreyer v 80. rokoch 19. storočia, ktorý ho publikoval ako dva dodatky k Novému všeobecnému katalógu. Obsahoval galaxie, hmloviny a hviezdokopy objavené medzi rokmi 1888 a 1905.

Kategória:Astronomické katalógy
Nadobor

náhľad|Poloha nadobrov v H-R diagrame

**Nadobor** je veľmi veľká hviezda s hmotnosťou minimálne 10 – 50 hmotností Slnka. Z hľadiska priemernej dĺžky života hviezd existuje len krátko a svoju existenciu napokon zakončí výbuchom supernovy.

Relatívne najmenšie nadobry sú modré nadobry. Za nimi nasleudujú modrobiele nadobry, biele nadobry, žltobiele nadobry, žlté nadobry, oranžové nadobry a najväčšie sú červené nadobry, ktorých obvod môže presahovať obvod obežnej dráhy Jupitera okolo Slnka. Vzhľadom na svoje gigantické rozmery majú nadobry aj veľmi vysokú svietivosť, ktorá sa môže pohybovať až v státisícoch svietivostí Slnka. 

## Príklady
* Deneb (biely nadobor)
* Polárka (žltobiely nadobor)
* Antares (červený nadobor)

## Pozri aj

* Červený nadobor
* Modrý nadobor
* Hyperobor
FreeDB

**FreeDB** je databáza informacií o kompaktných diskoch, pričom všetky údaje sú dostupné pod licenciou GNU GPL. FreeDB je založené na, v dnešnej dobe už komerčnom projekte, CDDB. Na vyhľadanie CD cez internet vypočítava klientský program skoro unikátny indentifikátor CD a pomocou tohto sa neskôr vyhľadáva v databáze. Ako výsledok zobrazí klient údaje o autorovi, zoznam skladieb a prípadne iné dodatočné informácie.

## Externé odkazy

* FreeDB

Kategória:Online hudobné databázy
Traja svedkovia

***Traja svedkovia*** (angl. Three Wittnesses) je slovenský film.

Dramatický príbeh z revolučných dôb roku 1848.

* Architekt: Ivan Vaníček
* Návrhy kostýmov: Edgar Schmied
* Strih: Maximilián Remeň
* Vedúci výroby: Alojz Mäsiar
* Exteriéry: Šúr, Rusovce

## Externé odkazy

Kategória:Filmy režírované Paľom Bielikom
Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1968
Dóm svätého Martina

**Dóm svätého Martina** alebo **Katedrála svätého Martina** môže byť:
* Katedrála svätého Martina (Bratislava)
* Dóm svätého Martina (Eisenstadt)
* Dóm svätého Martina (Mainz)
* Katedrála svätého Martina (Spišská Kapitula)
* Katedrála svätého Martina (Utrecht)
* Katedrála svätého Martina (Ypern)

## Pozri aj
* Kostol svätého Martina
Televízna veža

náhľad|Tokijský nebeský strom v septembri 2015.
**Televízna veža** (iné názvy: **televízna a rozhlasová veža**, **telekomunikačná veža**) je veža, ktorej primárnou úlohou je vysielanie televízneho a rozhlasového signálu. Niekedy sa používa aj na smerové vysielanie (retranslačná veža) napr. telefónneho signálu. Často sekundárne slúži aj ako vyhliadková veža s reštauráciou a pod.

Najmä v Spojených štátoch a Kanade úlohu týchto veží preberajú mrakodrapy, keďže vďaka svojej dominantnej výške umožňujú umiestniť antény čo najvyššie.

Najvyššou televíznou vežou na svete je Tokijský nebeský strom (*Tókjó sukai curí*) s celkovou výškou 634 m, postavený v rokoch 20082012. Ďalšie najvyššie televízne veže sveta sú: Kantonská veža (Canton Tower) v Kantone (*Kuang-čou tien-š’ kuan-kuang tcha*, 600 m, stavba v rokoch 20052009), CN Tower v Toronte (553,33 m, stavba v rokoch 19731976), Ostankinská televízna veža (*Ostankinskaja telebašňa*) v Moskve (540,1 m, stavba v rokoch 19631968), Veža Perla východu v Šanghaji (*Tung-fang ming-ču-tcha*, 468 m, stavba v rokoch 1991Tung-fang ming-ču-tcha1995), Bordž-e mílád v Teheráne (435 m, stavba v rokoch 20002009), Veža Kuala Lumpur (*Menara Kuala Lumpur*, 421 m, stavba v rokoch 19911994).

## Pozri aj
* Zoznam vysielačov na Slovensku

## Iné projekty

Kategória:Veže